கேள்வி: கெப்லரின் கோள் இயக்க விதிகள் - கெப்லரின் மூன்றாவது விதி பற்றி விளக்கவும்.
பதில்: ''கோள்களின் ஒரு முழுசுற்றுக்கால அளவின் இருபடி, அவற்றின் நீள்வட்டச் சுற்றுப்பாதையின் பெரிய அச்சின் பாதியின் (semi-major axis) முப்படிக்கு நேர் சார்புடையது (நேர் விகித சமனாகும்). மேலும் நேர்சார்புக் கெழு (மாறிலி) எல்லாக் கோளுக்கும் ஒரே மதிப்பு கொண்டதாகும்.'' என்பது கெப்லரின் மூன்றாவது விதியாகும். ஒரு கோளின் முழுச்சுற்றுகாலம் T என்றும், நீள்வட்டச் சுற்றுப்பாதையின் பெரிய அச்சின் பாதியை r என்றும், கொண்டால் இம் மூன்றாம் விதியைக் கீழ்க்காணும் ஈடுகோளால் காட்டலாம்: : T^2 = \frac{4 \pi^2}{GM} r^3. மேலுள்ளவற்றில் M என்பது கதிரவனின் திணிவு, G என்பது நியூட்டனின் பொருளீர்ப்பு நிலையெண் (மாறிலி). மேலுள்ள ஈடுகோளைக் கீழ்க்காணுமாறு சுருக்கி எழுதலாம்: : T^2 = a r^3. \, இதில் a என்பது {T^2} \propto {r^3} என்னும் நேர்சார்புத் தொடர்பை ஈடுகோளாக்கும் கெழு (மாறிலி), அல்லது நேர்சார்புக் கெழு. இரு வேறு கோள்களின் சுற்றுக்கால அளவுகள் T1, T2 என்றும், அவற்றின் சுற்றுப்பாதையின் பெரிய அச்சின் பாதியின் அளவுகள் r1, r2 ஆக முறையே இருந்தால், சுற்றுக்காலங்களின் விகிதமும், பெரிய அச்சின் பாதிகளின் விகிதமும் கீழ்க்காணுமாறு அமையும். :\left( \frac{T_1}{T_2} \right)^2 = \left( \frac{r_1}{r_2} \right)^3